ΚΑΝΟΝΙΣΜΟΣ (ΕΟΚ) αριθ. 3825/90 ΤΗΣ ΕΠΙΤΡΟΠΗΣ της 19ης Δεκεμβρίου 1990 σχετικά με τα μεταβατικά μέτρα που θα εφαρμόζονται στην Πορτογαλία μεταξύ 1ης Ιανουαρίου και 1ης Σεπτεμβρίου 1991 στον αμπελοοινικό τομέα Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκα για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 257 παράγραφος 1 και το άρθρο 338 παράγραφος 2 στοιχείο α), Εκτιμώντας: ότι, δυνάμει της πράξης προσχώρησης, η οργάνωση της αμπελοοινικής αγοράς εφαρμόζεται στην Πορτογαλία από την έναρξη του δευτέρου σταδίου προσχώρησης 7 ότι, ωστόσο, δεν μπορούν πλέον να εφαρμοστούν αποτελεσματικά σημαντικά μέτρα διαχείρισης της αγοράς κατά τη διάρκεια της τρέχουσας περιόδου στο εν λόγω κράτος μέλος 7 ότι πρέπει, κατά συνέπεια, να μετατεθεί η εφαρμογή των μέτρων διαχείρισης της αγοράς στην επόμενη περίοδο εμπορίας 7 ότι, εντούτοις, για να καταστεί δυνατή η αρμονική μετάβαση από το παλαιό καθεστώς στο κοινοτικό καθεστώς και για να εξασφαλιστεί η ισορροπία της πορτογαλικής αγοράς, πρέπει να πραγματοποιηθεί ειδική απόσταξη που θα ισχύει για την τρέχουσα περίοδο 7 ότι η συνέπεια της απόσταξης αυτής πρέπει να είναι ισοδύναμη με αυτή που θα είχε η εφαρμογή των κονονικών μηχανισμών της αγοράς 7 ότι το σημερινό επίπεδο των τιμών των οίνων στην Πορτογαλία δεν δικαιολογεί την είσπραξη ενός ρυθμιστικού ποσού 7 ότι, εξάλλου, η κατάσταση αυτή επιτρέπει να ληφθεί υπόψη, για τη μεταβατική περίοδο, ένα ειδικό σύστημα εποπτείας των συναλλαγών μεταξύ της Πορτογαλίας και της Κοινότητας, με τη σύνδεσή της στις 31 Δεκεμβρίου 1985 7 ότι δεν δικαιολογείται ο καθορισμός των επιστροφών κατά την εξαγωγή από την Πορτογαλία σ'ένα διαφορετικό επίπεδο απ'αυτό που ισχύει για την Κοινότητα με τη σύνθεσή της στις 31 Δεκεμβρίου 1985 7 ότι αποδεικνύεται απαραίτητη η παράταση, μέχρι την 1η Σεπτεμβρίου 1991, των ισχυουσών παρεκκλίσεων που αφορούν το «vinho verde» 7 ότι τα μέτρα που προβλέπονται στον παρόντα κονονισμού είναι σύμφωνα με τη γνώμη της Επιτροπής Διαχείρισης Οίνων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Μέχρι τις 31η Αυγούστου 1991, η κοινοτική ρύθμιση που αφορά τον αμπελοοινικό τομέα εφαρμόζεται στην Πορτογαλία με την επιφύλαξη των ειδικών διατάξεων του παρόντος κανονισμού. Άρθρο 2 1. Δεν εφαρμόζεται ο τίτλος ΙΙΙ του κανονισμού (ΕΟΚ) αριθ. 822/87 του Συμβουλίου (1). 2. Δεν εισπράττεται κανένα ρυθμιστικό ποσό για τις εξαγωγές της Πορτογαλίας προς την Κοινότητα, με τη σύνδεσή της στις 31 Δεκεμβρίου 1985. Άρθρο 3 Με την επιφύλαξη του άρθρου 341 της πράξης προσχώρησης, ο «vinho verde» μπορεί: - να τίθεται σε εμπορία με ελάχιστο συνολικό αλκοολικό τίτλο κατ'όγκο όχι κατώτερο από 8,5 % vol, -να έχει συνολική περιεκτικότητα σε θειώδη ανυδρίτη όχι ανώτερη από 300 mg/l. όArqro 4 Ο μηχανισμός που προβλέπεται στο άρθρο 249 της πράξης προσχώρησης εφαρμόζεται ως εξής: η Πορτογαλία ανακοινώνει, πριν από τις 10 κάθε μήνα, στην Επιτροπή τις ποσότητες των αμπελοοινικών προϊόντων που απεστάλησαν κατά τη διάρκεια του προηγούμενου μήνα προς την Κοινότητα με τη σύνδεσή της στις 31 Δεκεμβρίου 1985, κατανεμημένες σύμφωνα με τις κατηγορίες που ορίζονται στο παράρτημα Ι του κανονισμού (ΕΟΚ) αριθ. 822/87. Άρθρο 5 Επιτρέπεται απόσταξη που προορίζεται για τους παραγωγούς επιτραπέζιων οίνων στην Πορτογαλία και η οποία χρηματοδοτείται από το ΕΓΤΠΕ, τμήμα Εγγυήσεων. Στην απόσταξη αυτή εφαρμόζονται οι διατάξεις του κανονισμού (ΕΟΚ) αριθ. 2046/89 του Συμβυλίου, με εξαίρεση τις διατάξεις των άρθρων 8, 11 έως 19, 25, 26 και 27, καθώς και οι ακόλουθες διατάξεις: α) οι συμβάσεις και οι δηλώσεις που αναφέρονται αντιστοίχως στο άρθρο 4 παράγραφος 1 και στο άρθρο 5 παράγραφος 1 του κανονισμού (ΕΟΚ) αριθ. 2046/89 υποβάλλονται για έγκριση στον οργανισμό παρέμβασης το αργότερο στις 31 ιανουαρίου 1991. Μπορούν να αποτελέσουν αντικείμενο των συμβάσεων αυτών αποκλειστικά και μόνο οι επιτραπέζιοι οίνοι και για ποσότητα που δεν είναι κατώτερη των 10 εκατόλιτρων 7 β)οι συμβάσεις και οι δηλώσεις που προβλέπονται στο στοιχείο α) αναφέρουν τουλάχιστον: - την ποσότητα, το χρώμα και τον κτηθέντα αλκοολικό τίτλο κατ'όγκο του επιτραπέζιου οίνου που πρόκειται να υποστεί απόσταξη, -το ονοματεπώνυμο και τη διεύθυνση του παραγωγού, -τον τόπο αποθεματοποίησης του οίνου, -το ονοματεπώνυμο του οινοπνευματοποιού ή την εταιρική επωνυμία της επιχείρησης απόσταξης, -τη διεύθυνση της επιχείρησης απόσταξης 7 γ)Τα αποτελέσματα της διαδικασίας έγκρισης ανακοινώνονται από τον οργανισμό παρέμβασης στον παραγωγό το αργότερο στις 28 Φεβρουαρίου 1991 7 δ)οι εργασίες απόσταξης δεν μπορούν να πραγματοποιηθούν μετά τις 31 Ιουλίου 1991 7 ε)οι ελάχιστες τιμές αγοράς που πρέπει να καταβάλλονται από τον οινοπνευματοποιό στον παραγωγό είναι 1,84 Ecu ανά % vol και ανά εκατόλιτρο. Η τιμή αυτή καταβάλλεται από τον οινοπνευματοποιό στον παραγωγό εντός προθεσμίας τριών μηνών από την ημερομηνία εισόδου στην επιχείρηση απόσταξης 7 στ)το ποσό της ενίσχυσης στους οινοπνευματοποιούς καθορίζεται σε: -1,33 Ecu/%/vol/εκατόλιτρο, εάν το προϊόν της απόσταξης είναι ουδέτερη αλκοόλη, -1,22 Ecu/%/vol/εκατόλιτρο, εάν το προϊόν της απόσταξης είναι ακατέργαστη αλκοόλη ή απόσταγμα οίνου 7 ζ)το αργότερο στις 31 οκτωβρίου 1991, ο οινοπνευματοποιός οφείλει να παράσχει στον οργανισμό παρέμβασης την απόδειξη ότι πραγματοποιήθηκε η απόσταξη και, ενδεχομένως, την απόδειξη της πληρωμής της ελάχιστης τιμής. Όταν από την απόδειξη της πληρωμής της τιμής του οίνου διαπιστωθεί ότι η προθεσμία που προβλέπεται στο στοιχείο ε) δεν έχει τηρηθεί, αλλά ότι η καθυστέρηση δεν υπερβαίνει τις 30 ημέρες, η ενίσχυση που πρόκειται να καταβληθεί στον οινοπνευματοποιό μειώνεται κατά 20 %. Δεν οφείλεται ενίσχυση στην περίπτωση που η καθυστέρηση είναι ανώτερη από 30 ημέρες. Αν διαπιστωθεί ότι ο οινοπνευματοποιός δεν κατέβαλε την τιμή αγοράς στον παραγωγό, ο οργανισμός παρέμβασης καταβάλλει στον τελευταίο, πριν από τις 31 Δεκεμβρίου 1991, ένα ποσό ίσο προς την ενίσχυση 7 η)η Πορτογαλία ανακοινώνει στην Επιτροπή, το αργότερο ένα μήνα μετά την εκπνοή της προθεσμίας για την έγκριση της σύμβασης ή της δήλωσης, τις ποσότητες οίνου και αλκοολωμένου οίνου που αναφέρονται στις εγκεκριμένες συμβάσεις και δηλώσεις παράδοσης. Οι οινοπνευματοποιοί απευθύνουν στον οργανισμό παρέμβασης, το αργότερο στις 10 κάθε μήνα κατάσταση των ποσοτήτων οίνου που έχουν αποσταχθεί κατά τη διάρκεια του περασμένου μήνα, κατανεμημένες σύμφωνα με τις κατηγορίες που αναφέρονται στο άρθρο 3 παράγραφος 1 πρώτο εδάφιο του κανονισμού (ΕΟΚ) αριθ. 2046/89. Η Πορτογαλία ανακοινώνει στην Επιτροπή, συγχρόνως με τις πληροφορίες που αναφέρονται στο άρθρο 20 του κανονισμού (ΕΟΚ) αριθ. 2046/89, τις ποσότητες οίνου που έχουν αποσταχθεί, κατανεμημένες σύμφωνα με το χρώμα τους. Η Πορτογαλία ανακοινώνει, το αργότερο στις 30 Σεπτεμβρίου 1992, τις περιπτώσεις στις οποίες ο οινοπνευματοποιός δεν έχει τηρήσει τις υποχρεώσεις του και τα μέτρα που έχουν ληφθεί κατά συνέπεια 7 θ)Η έγκριση των οινοπνευματοποιών, που αναφέρεται στο άρθρο 24 του κανονισμού (ΕΟΚ) αριθ. 2046/89, η σύναψη και η υποβολή προς έγκριση, καθώς και η έγκριση των συμβάσεων παράδοσης είναι έγκυρες ακόμη και αν έχουν επέλθει πριν από την 1η Ιανουαρίου 1991, βάσει των τότε ισχυουσών πορτογαλικών διατάξεων, υπό τον όρο ότι οι απαιτήσεις του παρόντος άρθρου θα τηρηθούν. Άρθρο 6 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1991. Εφαρμόζεται από την 1η Ιανουαρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 19 Δεκεμβρίου 1990.

[Source: multi_eurlex | Tokens: 6721]